"四明书院·我教你画"系列报道教师篇—张飞（书法）书，心画也
文/王宇
岁入乙未，榴月既望。时杭城微雨濛濛，日星隐曜，云蔽长空。湖风拂至，别有欣畅之感；山鸣谷应，空灵之境由生。
某与天岸，因书相识，进而相知，终引以为挚。虽不敢攀比类附前贤诸圣，亦以之为叹。
尝观其作书，或恬美娴静，或笔势惊怖，非一言一语可以足蔽之。《论语》云：文胜则史，质胜则野，文质彬彬，然后君子。是书静者如湉，温婉而不失气度，韵道内敛，宛类沁玉，触之者自知其奥。动者若奔，涌沸而不着躁戾，机锋涵覆，竟为杵臼，忤之者自损其身。
然则翰墨非技，惟学养耳。德如文正，书自昭明；气若凛然，何可姿媚？学问文章之气郁郁芊芊，发于笔墨之间，始为宗要，非纤巧伎俩可以戏为之。叔重语云：书者，如也。伯简释曰：如其人，如其才，如其志。此皆言胸次之要，为含所宪。观天岸书契，非惟新妇子，亦有烈妇态，是为可也。
此次呈送诸贤所览，皆以精诚。老子云：吾以观复。某于是书，展转复观，尤为叹也。然毕竟黄口竖子，不敢置喙妄评，惟游目骋怀，信言一二。及至长短优劣，有赖诸君观览评议。至于贤者垂手斧正，亦必以感念。
《游于艺》  2015年   35cm*116cm
《桃源行》 2015